В И С Ш    С Ъ Д Е Б Е Н    С Ъ В Е Т

П Р О Т О К О Л   № 06

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 18.02.2026 г.

Днес, 18.02.2026 г., сряда, от 9,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов
                                                                                             Пламен Найденов
                                                                                             Боян Новански
              
          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“ и  инж. Лина Грънчарова – началник отдел „Инвестиции и строителство“.

При обсъждането на т. 1 от дневния ред в заседанието взеха участие: Десислава Любомирова Петрова  – заместник градски прокурор; Иванка Конакчийска – главен секретар на АГП; Добромира Димитрова – началник отдел „ССФУС“, АГП; Даниела Дончева – административен ръководител на Апелативен съд – София; Цветелина Трайкова – съдебен администратор, АС – София и Цветан Цветанов – ръководител сектор „Експлоатация сгради и съоръжения“, АС – София.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:
 
1.	Сключване на партньорски споразумения с Министерство на правосъдието и общини във връзка с кандидатстване на органи на съдебна власт по Програма „Развитие на регионите“ 2021 - 2027 на Министерството на регионалното развитие и благоустройството по Приоритет 4 „Справедлив преход“.
2.	Писмо от административния ръководител на Районен съд – Нова Загора, във връзка с подготовка на проектно предложение, финансирано по Програма „Развитие на регионите 2021-2027“ - Приоритет 4 „Справедлив преход“ на Министерство на регионалното развитие и благоустройството.  

- Инвестиции и строителство:

	1.ОТНОСНО: Среща с представители на ПРБ и административните ръководители на Апелативен съд – София и Софийска градска прокуратура, поканени в изпълнение решение на Комисия „Управление на собствеността“ към Пленума на Висшия съдебен съвет, взето по протокол № 04/04.02.2026 г., т. 2.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ОТЛАГА вземането на решение по т. 1 от настоящия дневен ред за следващо заседание на Комисията.

- Разни:

Допълнителни точки, включени за разглеждане
в заседанието на Комисия „Управление на собствеността”

2.ОТНОСНО: Сключване на партньорски споразумения с Министерство на правосъдието и общини във връзка с кандидатстване на органи на съдебна власт по Програма „Развитие на регионите“ 2021 - 2027 на Министерството на регионалното развитие и благоустройството по Приоритет 4 „Справедлив преход“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1. ПРЕДЛАГА на Пленума на Висшия съдебен съвет да приеме следното решение: 
1. УПЪЛНОМОЩАВА представляващия Висшия съдебен съвет да подпише с министъра на правосъдието партньорски споразумения по Програма „Развитие на регионите“ 2021-2027, Приоритет 4 „Справедлив преход“, чрез процедура за подбор на проектни предложения BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ на Министерство на регионалното развитие и благоустройството /Програмата/, във връзка с предоставените права на управление на Министерство на правосъдието, за нуждите на второстепенни разпоредители с бюджет към министъра на правосъдието, в сгради на съдебната власт – предмет на проектни предложения за финансиране по Програмата в:
	- гр. Перник, ул. „Търговска“ № 37, с кандидат по Програмата - Административен съд - Перник;
	- гр. Сливен, бул. „Цар Освободител“ № 12, с кандидат по Програмата -  Административен съд - Сливен;
	- гр. Сливен, пл. „Хаджи Димитър“ № 2, с кандидат по Програмата - Окръжен съд - Сливен;
	- гр. Брезник, ул. „Радослав Григоров“ № 10 /ул. „Пролетарска“ № 4/, с кандидат по  Програмата Районен съд – Брезник; 
	- гр. Трън, ул. „Георги Димитров“ № 4, с кандидат по Програмата -Районен съд – Трън;  
	- гр. Димитровград, бул. „Г. С. Раковски“ № 13, с кандидат по Програмата - Районен съд – Димитровград.
 2.2. ПРЕДЛАГА на Пленума на Висшия съдебен съвет да приеме следното решение: 
2. УПЪЛНОМОЩАВА представляващия Висшия съдебен съвет да подпише с кмета на община Димитровград и община Брезник /общините/ партньорски споразумения по Програма „Развитие на регионите“ 2021-2027, Приоритет 4 „Справедлив преход“, чрез процедура за подбор на проектни предложения BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“  на Министерство на регионалното развитие  и благоустройството /Програмата/, във връзка с права на собственост на общините за сгради – предмет на проектни предложения за финансиране по Програмата в:
	- гр. Брезник, ул. „Радослав Григоров“ № 10 /ул. „Пролетарска“ № 4/, с кандидат по  Програмата Районен съд – Брезник; 
	- гр. Димитровград, бул. „Г. С. Раковски“ № 13, с кандидат по Програмата - Районен съд – Димитровград.
	2.3. ВНАСЯ решенията по т. 2.1 и т. 2.2 като допълнителна точка в редовното заседание на Пленума на ВСС, насрочено за 19.02.2026 г.
2.4. ИЗПРАЩА решението на административните ръководители на Административен съд – Перник, Административен съд – Сливен, Окръжен съд – Сливен, Районен съд – Брезник, Районен съд – Трън и Районен съд – Димитровград за сведение.

	3.ОТНОСНО: Писмо от административния ръководител на Районен съд – Нова Загора, във връзка с подготовка на проектно предложение, финансирано по Програма „Развитие на регионите 2021-2027“ - Приоритет 4 „Справедлив преход“ на Министерство на регионалното развитие и благоустройството.  

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:
3.1.ПРИЕМА за необходимо и целесъобразно, за възлагане на изпълнението на допълнителна услуга от Районен съд – Нова Загора, свързана с  комплектоване на проектно предложение за сградата на съда по процедура BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ на Министерство на регионалното развитие и благоустройството, да бъдат осигурени средства по  § 51-00 „Основен ремонт на ДМА“ в общ размер на 3 053,00 € с ДДС. 
3.2.ПРЕДЛАГА на комисия „Бюджет и финанси“ към Пленума на ВСС да бъдат осигурени финансови средства по бюджета на Районен съд – Нова Загора по § 51-00 „Основен ремонт на ДМА“, в размер на 3 053,00 € с ДДС за изпълнение на услуга с предмет: „Обследване за установяване на техническите характеристики, свързани с изискванията по чл. 169, ал. 1 /т. 1 – 5/ и ал. 3 от ЗУТ“ за сградата в гр. Нова Загора, ул. „Александър Стамболийски“ № 1.
3.3. ИЗПРАЩА решението по т. 3.2 на комисия „Бюджет и финанси“ към Пленума на ВСС по компетентност.
3.4. ВЪЗЛАГА на дирекция „Управление на собствеността на съдебната власт“ към АВСС при изготвяне на проекта на Инвестиционна програма на ВСС по § 51-00 „Основен ремонт на ДМА“ за 2026 г. и след осигуряване на средствата във връзка с решение по т. 3.3, да бъде включен обектът по т. 3.2, като сметната стойност на обект: „Услуги във връзка с проектни предложения по Програма „Развитие на регионите“ 2021 - 2027, Приоритет 4“ е 77 007,00 € с ДДС.
3.5. ИЗПРАЩА решението на административния ръководител на Районен съд – Нова Загора, за сведение и изпълнение.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ